**Pasi Hiekkanen** (s. 3. lokakuuta 1977 Tornio) on suomalainen jääpallomaalivahti ja jalkapallomaalivahti. Suomen jääpallomaajoukkueessa Hiekkanen on pelannut yli 70 A-maaottelua. Hän oli muun muassa voittamassa Suomen ainoaa maailmanmestaruutta Ruotsissa vuonna 2004. Jalkapallossa hän on edustanut Pohjois-Ruotsin ja Pohjois-Suomen joukkueita.

Hiekkasen tämän hetken joukkue on Allsvenskanssa pelaava haaparantalainen HT Bandy. Jääpallouransa Hiekkanen aloitti LRK:n junioreissa. Ensimmäiset aikuisten ottelut hän pelasi Tornion Pallov-Veikoissa, jossa hän saavutti Suomen Bandyliigan mestaruuden kaudella 2000 ja kaksi hopeaa kausilla 1999 ja 2001. Sen jälkeen hän siirtyi Ruotsin pääsarjaan Brobergs IF:n riveihin. Brobergissa pelatut kuusi kautta olivatkin huippukausia Hiekkaselle. Syksyllä 2007 hän siirtyi pohjoiseen Kalix Bandyn riveihin, jossa hän pelasi kolme seuraavaa kautta. Syksystä 2010 alkaen hän siirtyi pelaamaan Elitserieniin nousseeseen HaparandaTornio Bandyn riveihin. HT Bandyn kausia kertyi tässä vaiheessa kolme. Syksyllä 2013 Hiekkanen teki hieman yllättävän siirron, kun hän siirtyi Elitserienin huippuseuran Sandvikenin maaliin. Kausi Sandvikenissä oli menestyksellinen, mutta juuri loppuottelun kynnyksellä hän loukkaantui.  Vaikka hän ei ollut maalissa hän sai ensimmäisen Ruotsin mestaruutensa keväällä 2014. Hiekkanen palasi kuitenkin takaisin pohjoiseen ja siirtyi Allsvenskanissa pelaavan takaisin HaparandaTornio Bandyn riveihin.

Jalkapallo on ollut Hiekkaselle kakkoslaji. Uransa alussa hän pelasi kotikaupungissaan Torniossa TP-47:n riveissä. Siirryttyään Söderhamnin Brobergiin pelaamaan jääpalloa jalkapallo jäi syrjään. Mutta palattuaan pohjoiseen kesällä 2007 jalkapallo aktivoitui. Kaudella 2007 hän edusti muutaman ottelun Suomen Ykkösessä pelannutta OPS-jp:tä.  Myöhemmin 2010-luvulla hän edusti ruotsalaisia jalkapalloseuroja ASSI IF:ää ja IFK Luleåta.

Saavutukset
-----------

**Maajoukkueessa**

* MM-kultaa: 2004
* MM-pronssia: 2006, 2007, 2008 2009, 2010

**Seurajoukkueissa**

* Suomen mestaruus vuonna 2000.
* 2 Suomen mestaruushopeaa 1999, 2001.
* Ruotsin mestaruus vuonna 2014

Lähteet
-------

* International Database – Pasi Hiekkanen

### Viitteet

1. ↑  Anders Jansson: Bandysäsongen 2001/2002  Hösten 2001. västrasidan.se. Viitattu 29.11.2014 (ruotsiksi).
2. ↑  Anders Jansson: Pasi – bäst genom tiderna  24.10.2006. Svenksafans.com. Viitattu 29.11.2014 (ruotsiksi).
3. ↑  Erik Jonsson: Haparandas resa har börjat  30.10.2010. Svenska Bandyförbundet. Viitattu 29.11.2014 (ruotsiksi).
4. ↑  Målvakten Pasi Hiekkanen klar för Sandviken i herrlaget  1.10.2013. Sveriges radio P4 Gävleborg. Viitattu 29.11.2014 (ruotsiksi).
5. ↑  Juha Lampela: Hiekkasen pitkälle peliuralle vielä kohokohta  15.3.2014. Pohjolan Sanomat. Viitattu 29.11.2014.
6. ↑  Stefan Holm: "Jag är nöjd med att rädda några bollar"  16.3.2014. Aftonbladet. Viitattu 29.11.2014 (ruotsiksi).
7. ↑  Stefan Holm: Världsmästare klar för spel i HT Bandy  18.9.2014. NSD – Norrländska Socialdemokraten.  Arkistoitu 4.12.2014. Viitattu 29.11.2014 (ruotsiksi).
8. ↑  Maalivahti Pasi Hiekkanen OPS-paitaan  27.7.2007. Palloliitto.  Arkistoitu 5.12.2014. Viitattu 29.11.2014 (ruotsiksi).
9. ↑  Hannu Wilenius: Sama se – iso tai pieni pallo  15.8.2007. Kaleva. Viitattu 29.11.2014 (ruotsiksi).
10. ↑  Jimmy Stålnacke: Målvakt och brasse skrev på för Assi IF  21.10.2010. NSD – Norrländska Socialdemokraten.  Arkistoitu 4.12.2014. Viitattu 29.11.2014 (ruotsiksi).

Suomen joukkue – Jääpallon MM-kilpailut 2004
1 Pasi Hiekkanen |
2 Petteri Lampinen |
3 Ville Aaltonen |
4 Kimmo Huotelin |
5 Markus Hiukka |
6 Vesa Vuokila |
7 Sami Laakkonen |
8 Samuli Niskanen |
9 Ari Holopainen |
10 Janne Väkiparta |
11 Mikko Aarni |
12 Timo Oksanen |
13 Mika Mutikainen |
14 Jarno Väkiparta |
15 Marko Miinala |
16 Iivo Wegelius |
Valmentaja: Esko Tammilehto
Valmentaja: Timo Tiusanen